मैं बस इशारे ही कर सकता हूँ।
मेरे पास शब्दों का सहारा नहीं है क्योंकि मेरी जीभ लंबी और चपटी बनाई गई है...
...और इसलिए वह कई स्वरों वाले मुश्किल शब्द बनाने के काम में बिल्कुल बेकार है।
और इसी लिए अब मैं यहाँ पर हूँ...
...डेनी के घर लौटने के इंतज़ार में...
...अपनी ही बनाई इस गंदगी में लेटा हुआ।
ओय, एन्ज़!
एन्ज़ो?
मुझे उसकी आवाज़ में झलकती चिंता सुनाई दे रही है।
क्या हुआ, यार?
अरे, एन्ज़।
उससे उसके आज के दिन की गंध आ रही है।
मोटर का तेल और पेट्रोल... और भुनी मुर्गी।
क्या तुम ज़रा उठ सकते हो, यार?
मैं आ गया, दोस्त। मैं तुम्हारे पास ही हूँ।
ठीक है।
अगर मैं बोल पाता...
...तो उससे कहता कि मेरी फ़िक्र न करे।
मैंने एक बार टीवी में मंगोलिया के बारे में एक डॉक्युमेंट्री देखी थी।
मंगोलिया में, लोगों का मानना है कि जब एक कुत्ता अपना जीवनकाल पूरा कर लेता है...
...तो उसका अगला जन्म इंसान के रूप में होता है।
मैं तुम्हारे पास ही हूँ, दोस्त।
यह लो।
मुझे पता है कि इसका मतलब है कि मैं अपनी सारी यादें, सारे अनुभव खो दूँगा।
पर मेरे पास एक योजना है।
मैं जो भी जानता हूँ, उसकी छाप अपनी रूह पर छोड़ दूँगा...
...उसे अपने अस्तित्व में इतनी गहराई तक ले जाऊँगा...
...कि जब मैं अपनी आँखें खोलकर अपने नए हाथों को देखूँगा...
...तो मुझे सब पता होगा।
मेरा प्यारा एन्ज़ो।
मैं तैयार रहूँगा।
मुझे सब याद रहेगा।
उसने मुझे कई पिल्लों के बीच में से चुना था।
पंजों और पूँछों के एक ढेर में से।
याकिमा के एक हाईवे से घर लौटते वक्त वह उस फ़ार्म पर आया था।
उस वक्त भी मैं जानता था कि मैं दूसरे कुत्तों से अलग हूँ।
मेरी रूह... इंसानों जैसी थी।
यह वाला। सौ फ़ीसदी यही।
-यही सबसे अच्छा पिल्ला है। -यह हमेशा यही बोलती थी।
ज़रा एक मिनट रुकिए। हम इसे रखने की सोच रहे थे।
यह भी हमेशा यही बोलता था।
कितने पैसे लोगे?
और इस तरह मैंने अपनी आने वाली ज़िंदगी की पहली झलक देखी।
टोनी! डेनी आ गया है।
ज़रा एक मिनट रुको।
-पता नहीं था कि तुम एक कुत्ता ला रहे हो। -मुझे भी पता नहीं था।
सड़क किनारे एक बोर्ड देखा और न जाने क्यों, मैं खिंचा चला गया।
सही कहा न, एन्ज़ो?
"एन्ज़ो"? मतलब फ़ेरारी की तरह? कमाल का नाम है।
तुम इसका खयाल नहीं रख सकते। कभी घर पर होते ही नहीं हो।
यह खुशी बर्बाद करके ही रहोगे न? हमारा जिगरी दोस्त इस पल को खराब करके ही दम लेगा।
मैं इसे अपने साथ सफ़र पर ले जाया करूँगा। यह मेरी किस्मत चमकाएगा।
आज रात हमारे शो में आओगे? हम द डाइव में द स्कॉफ़्स के लिए ओपनिंग करेंगे।
नहीं, यह नहीं आ सकता। इसे अपने कुत्ते की देखभाल करनी होगी।
देखो, यह अभी से मेरी किस्मत चमका रहा है।
मुझे आज सुबह फ़ोन आया था, उन्हें एक और ड्राइवर चाहिए।
हाँ, ज़रूर। हाँ, मैं गेट पर तुम्हारे लिए पास छोड़ दूँगा।
ठीक है, दो पास।
फिर बताना, वह बंदा कौन है?
सही कहा।
मुझे अपना नया घर पसंद था।
वहाँ बस घास की कमी थी, पर लगा कि मैं काम चला लूँगा।
एन्ज़ो, नहीं! डॉन, मैं तुम्हें बाद में फ़ोन करता हूँ।
और... अब कर लो।
ठीक है, दोस्त, कर डालो।
डेनी को मेरे बाथरूम के तौर-तरीकों में कुछ ज़्यादा ही दिलचस्पी थी।
चलो भी। कर लो।
बेशक, यहीं तो करना था।
ठीक है, यार...
...अब सोने का वक्त हो गया। कल रेस का बहुत खास दिन है।
तो अच्छे बच्चे बने रहना।
आराम से सो जाना, ठीक है?
ठीक है।
अच्छा।
ठीक है।
कुछ वक्त बाद मुझे पता चलेगा कि इसे टेलीविज़न कहते हैं।
और समय के साथ यह मुझे इंसानों के स्वभाव के बारे में बहुत कुछ सिखाएगा।
पर उस रात जैसे एक नई दुनिया का दरवाज़ा खुल गया था।
अच्छा, तो तुम्हें यह पसंद आया, है न?
पसंद आया?
नहीं, मुझे तो बहुत पसंद आया।
दाहिना पैर एक्सीलेटर पर।
आराम से मोड़ो।
और उससे भी ज़्यादा मज़ा आया जब वह मुझे एक असली रेस में ले गया।
डेनी!
-अरे, देखो! -कितना प्यारा कुत्ता है।
डेनी का मकान मेरे लिए घर था, पर यह...
...यह वह जगह थी जिसके लिए मैं जन्मा था।
यह मेरी कल्पना से कहीं ज़्यादा रोमांचक था।
-क्या कहते हो, एन्ज़ो? -मुझे लगा कि यह धरती पर स्वर्ग है।
ज़रा उसका नाम फिर से बताना।
डेनी स्विफ़्ट। नंबर 96 कार।
वह कभी-कभी मेरे लिए ड्राइविंग सिखाता है जब उसे पैसे चाहिए होते हैं, पर यकीन करो...
...वह लड़का ऐसा हीरा है जिसे तराशना बाकी है।
ट्रैक से आती गर्मी, अंधाधुंध रफ़्तार और बेहद काबिल पिट क्रू...
...मैं तो इन सब पर फ़िदा हो गया था।
वह एक साल फ़ॉर्म्युला थ्री में रहा। फिर ज़िप सिमोन के ऑडी प्रोग्राम में चुना गया।
वहाँ वह काफ़ी नाम कमा रहा था, पर फिर ज़िपी दीवालिया हो गया और इसने अपनी कार खो दी।
अगर आप वाकई अपनी टीम बनाना चाहते हो, तो तुम्हारे लिए यही सही बंदा है।
इस पूरी रेस में यह एक चक्कर पीछे चल रहा है।
ज़रूरी यह नहीं है कि शुरू में तेज़ कौन जा रहा है। ज़रूरी है रेस की समझ।
डेनी वह पहला ड्राइवर है जिसने टायर बदलकर बारिश के टायर लगवाए।
यहाँ आ जाओ।
यह देखना।
इतने सालों में, मैंने किसी को डेनी की तरह गीले ट्रैक पर ड्राइव करते नहीं देखा।
उसके बारे में कही वह बात याद आती है : "जब बारिश होती है, तो उस पर नहीं होती।"
और जब वह जीता, तो मुझे ऐसा महसूस हुआ जैसे मैंने महानता के असली मायने देख लिए।
यह तुम्हारी पहली रेस थी न?
रेस कैसी लगी, यार? मज़ा आया? तुम्हें मज़ा आया?
यार, एक मिनट बात कर सकते हैं क्या?
मैं तुम्हें शॉन राइट से मिलवाना चाहूँगा।
हैलो। मैं डेनी स्विफ़्ट।
इसने बहुत भारी मुनाफ़े के साथ अपनी कंपनी बेच दी...
...और अब उन्हें जीटी रेसिंग में उड़ाने पर तुला है।
हाँ, मैंने आपके बारे में पढ़ा है।
आज तुमने कमाल की जीत हासिल की।
क्या तुम इसके लिए वैसे ड्राइव कर सकते हो?
आज़माकर देख लो।
पहला साल पलक झपकते ही निकल गया।
देखने दो।
जानता हूँ किसी का बचपन बेमिसाल नहीं होता, पर मैं खुश हूँ कि मेरा तकरीबन वैसा ही था।
डेनी ने राइट के लिए ड्राइविंग शुरू कर दी और जब भी होता, मुझे भी साथ ले जाता था...
...पिट क्रू के चार पैरों वाले एक सदस्य की तरह।
एन्ज़, तुम ठीक हो न?
मैं ठीक से भी मज़े में था।
जाओ! रास्ता खुला है!
इसे नियति कहिए या किस्मत। मुझे बस इतना पता था कि मुझे इसका कुत्ता ही होना था।
डेनी हमेशा कहता था
कि बेहतरीन ड्राइवर केवल वर्तमान पर ध्यान लगाते हैं।
न अतीत की परवाह करते हैं, न भविष्य की फ़िक्र करते हैं।
जीतकर आना!
गहराई से बाद में सोचना चाहिए।
इसी लिए ड्राइवर हमेशा कार में लगे कैमरे से अपनी हर हरकत रिकॉर्ड करते हैं।
मुझे थोड़ा पहले मुड़ना होगा। उस मोड़ पर बेहतर चलाना होगा।
मैंने उससे संतुलन, पूर्वानुमान और धीरज के बारे में बहुत कुछ सीखा।
कार वहीं जाती है जहाँ आपकी नज़र होती है, एन्ज़।
और मैं सपने देखता था कि शायद एक दिन मैं भी रेसिंग करूँ।
आज की बेमिसाल जीत के लिए बधाइयाँ। किसी भी नज़रिये से, यह रेस आसान नहीं थी।
आप जानते ही हैं, मुझे जोखिम उठाना पसंद है।
यार, उस जीत की वजह केवल तुम हो। उसने एक बार भी तुम्हारा नाम नहीं लिया।
यह बंदा तुम्हारे लायक नहीं है, डेनी। तुम्हें खुद अपने स्पॉन्सर ढूँढ़ने चाहिए।
हाँ, शायद।
-मेरे ड्राइवर मुझे अपना नेता मानते हैं... -इस जोकर की बातें बंद करो। बेसबॉल लगाओ।
डेनी अक्सर एक पुरानी कहावत दोहराता था :
"कोई मुकाबला पहले मोड़ पर नहीं जीता जाता...
"...पर वहाँ कई मुकाबले हारे ज़रूर गए हैं।"
बस तुम और मैं, एन्ज़। तुम और मैं हमेशा साथ रहेंगे।
...और फिर तेज़ी से निकल जाओ।
हमारे लिए रेसिंग से बढ़कर और कुछ नहीं था।
मैं जानता था कि बस कुछ समय की बात है...
...और डेनी यूरोप में फ़ॉर्म्युला वन रेसिंग करने का अपना सपना पूरा कर लेगा।
चलो!
और फिर सारी दुनिया उसे उसी नज़र से देखेगी, जैसे मैं देखता हूँ।
दुनिया भर में लोग उसके दीवाने हो जाएँगे।
वह दिग्गजों की तरह जीत पर जीत हासिल करेगा।
उसका नाम इस खेल के सबसे बड़े सितारों के साथ लिखा जाएगा।
पर फ़िलहाल, वह बस मेरा चैंपियन था।
और फिर वह आ गई।
-वह ज़बरदस्त था। -हाँ।
ए।
एन्ज़ो, यह ईव है।
हैलो, एन्ज़ो। कैसे हो?
पहली नज़र में मैं ईव के बारे में उतना ही उलझा हुआ था जितनी हवा में बिखरी खुशबुएँ।
मुझे कुत्ते ज़्यादा पसंद नहीं हैं।
सब्ज़ियों, शैंपू और फ़ेरोमोन्स की मिली-जुली खुशबू।
हाँ, पर यह कुत्ते से ज़्यादा इंसानों जैसा है।
ज़ाहिर था कि डेनी उसकी खूबसूरती पर फ़िदा हो चुका था।
कौन जाने, शायद वह रोज़ नहाती भी हो।
क्या यह हमेशा सबको ऐसे ही घूरता है?
अगर वे इसे पसंद आ जाएँ।
तो, क्या तुम कोई शेफ़ वगैरह हो?
नहीं, मैं अंग्रेज़ी पढ़ाती हूँ, और मेरी क्लास में एक लड़की थाईलैंड से है, और...
...वह एक लाजवाब सब्ज़ी लेकर आई थी। पर लगता है तुम्हें जाना होगा।
-पता नहीं इसे क्या हो गया है। -मिलकर अच्छा लगा।
यहाँ आओ, जल्दी! सुनो, ईव?
मेरे... मेरे दोस्त एक बैंड में हैं...
...और आज रात नीमोज़ में उनका शो है।
तो अगर तुम आज रात कुछ नहीं कर रही...
-"हेड इंजरी।" -हाँ, वे सिएटल के तीसरे सबसे मशहूर...
-"साउंडगार्डन ट्रिब्यूट बैंड हैं।" -हाँ, मतलब... उनके हिसाब से।
-यह तो मज़ेदार लगता है। -सच में?
हाँ! हाँ, नहीं, हम... हम उसे मज़ेदार बना देंगे।
-ठीक है, तो वहाँ मिलती हूँ। -ठीक है।
बाय।
चलो।
मेरे हिसाब से तुम लोगों ने कमाल कर दिया।
देखा, माइक? यह घबरा गया था क्योंकि हमने स्पूनमैन का एक छंद नहीं बजाया।
अच्छा, हमने स्पूनमैन का एक छंद नहीं बजाया?
देखो, मुझे पूरे हाई स्कूल में यही झेलना पड़ा था।
कौन सा गाना सबसे ज़्यादा पसंद आया?
आखिर से पहले वाला।
-वह जिसमें 12 मिनट गिटार बज रहा था? -हाँ, वही तो सबसे अच्छा हिस्सा था!
वाह। डेनी, इससे शादी कर लो।
-तुम्हें एक और चाहिए? -नहीं, शुक्रिया। मुझे थोड़ा पानी मिलेगा?
-हाँ, ज़रूर। माइक? -हाँ।
-तो... तुम लोग हाल ही में मिले हो? -हाँ।
-और? -अरे, यार।
मुझे लगता है कि वह बहुत अच्छा है।
उसे रेसिंग करते देखना। तुम्हें वाकई उससे प्यार हो जाएगा।
यार!
क्या? मैं बस...
तो मैं तुम्हारी रेस कब देख सकती हूँ?
जैसे डेनी इसके लिए मान जाएगा।
उसे रेसिंग के बारे में कुछ पता नहीं था, पर न जाने क्यों, डेनी ने परवाह नहीं की।
मुझे लगा था कि जल्द ही वह एक भूली-बिसरी कहानी बन जाएगी...
...पर अगले कुछ महीनों में समझ आ गया कि ईव कहीं नहीं जाने वाली।
कबूल करता हूँ कि मुझे बहुत जलन होती थी जब वह उसे जितनी तवज्जो देता था, उसके...
...इंसानी अंगूठे और गोल-मटोल पिछवाड़े के कारण।
उसकी आम कार में, हाँ।
उसे अंग्रेज़ी पढ़ाने के बारे में क्या पता?
हाँ, मैं भी वही कह रही हूँ।
और टेलीविज़न पर वह जो देखती थी, उससे तो भगवान ही बचाए।
अब बस भी करोगे?
डेनी उसे खुश करने में लगा रहता था।
जिसका इनाम होता था खूब सारा सहलाना और... चूमना।
-क्लास कैसी रही? -अच्छी थी।
क्या मुझे उसकी प्यारी सी मुस्कान से जलन होती थी? उसकी खनकती हुई हँसी से?
शायद होती थी।
क्योंकि वह एक इंसान थी, मेरी तरह नहीं थी।
मैं जाकर हमारे लिए नाश्ता बनाता हूँ।
-सच में? -हाँ।
ठीक है, शुक्रिया।
हैलो, एन्ज़ो।
अगर मैं भी उससे प्यार करूँ तो तुम्हें कोई एतराज़ तो नहीं होगा न?
जैसे कोई मेरी बात मानने वाला था।
उन्होंने एक शानदार महल में शादी की जहाँ से समंदर दिखता था।
ऐसी जगह, जो मैंने बस टेलीविज़न पर ही देखी थी।
मैंने मदद करने की पूरी कोशिश की।
मैं तमीज़ से पेश आया, लज़ीज़ खाने से भरी ट्रे में मुँह मारने से खुद को रोका...
...और अपना ज़रूरी काम जश्न वाली जगह से दूर फूलों की क्यारी में जाकर निपटाया।
वह जगह ईव के माता-पिता, ट्रिश और मैक्सवेल की थी...
...जिन्हें मैंने गलती से जुड़वाँ भाई-बहन समझ लिया था।
क्या अब आप अंगूठियाँ ले आएँगे?
वक्त आने पर, मैंने वही किया जो मुझसे कहा गया था, सिर्फ़ डेनी की खातिर।
-शाबाश। -आओ, एन्ज़। यहाँ आ जाओ, यार।
शाबाश।
इस अंगूठी के साथ, मैं तुम्हें पत्नी स्वीकार करता हूँ।
ईव?
इस अंगूठी के साथ, मैं तुम्हें पति स्वीकार करती हूँ।
और इस तरह हम एक परिवार बन गए...
...जहाँ कोई बहुत खुश था, तो कोई थोड़ा कम।
उसे अपनी शादी पर तो दाढ़ी बना लेनी चाहिए थी न?
-मैक्सवेल। -क्या?
-बस कह रहा हूँ। -रहने भी दो।
तुम्हारी नज़रों में तो कोई भी उसके काबिल नहीं है।
मुझे वह पसंद है। सच में। पर मुझे मेरी बेटी से प्यार है।
और वह बंदा नौकरी के नाम पर कार रेसिंग करता है।
तुम्हें नहीं लगता कि मेरी फ़िक्र जायज़ है?
नहीं, अगर ईव को नहीं है तो।
मैंने देखा है कि लोग मेरे सामने कुछ भी कहने से नहीं हिचकिचाते...
...क्योंकि मैं बस एक बेवकूफ़ कुत्ता जो ठहरा।
पिछले हफ़्ते मैंने एंडी न्यूबर्गर से बात की थी।
उसने कहा कि जितने साल डेनी ने रेसिंग में लगाए हैं...
...अगर उसे सफल होना होता...
...तो अब तक हो चुका होता।
पर ईव कह रही थी कि वह अब बहुत अच्छा कर रहा है।
मुझे पता था कि आप दोनों यहीं मिलेंगे। चलिए, केक काटने का वक्त हो गया है।
डैडी बस अपना ड्रिंक बना रहे थे।
शादी के बाद घर बदलने का वक्त आया।
मैं इस बात को लेकर थोड़ी उलझन में था।
अब मेरे पास भाग-दौड़ करने के लिए ज़्यादा जगह थी।
पर पुराना वाला घर बस हमारा था... डेनी और मेरा।
मैंने अपने मन की बात बताने की कोशिश की।
-क्या हुआ? -एन्ज़ो ने आवाज़ की। वह भी बहुत खुश है।
पर मेरे इशारों का मतलब एकदम गलत समझ लिया गया।
ऊपर से, ईव में एक नई चमक आ गई थी...
...जिसके कारण, न जाने क्यों, मैं उससे नाराज़ रह ही नहीं पा रहा था।
गर्भवती
वह वॉटकिन्स ग्लेन में है, जहाँ मैं आम तौर पर बहुत अच्छा करता हूँ।
-और वह न्यू यॉर्क में है न? -हाँ।
तुम कुछ दिनों की छुट्टी ले लो तो हम वहाँ कुछ दिन पहले जा सकेंगे।
मैं माँ बनने वाली हूँ।
रुको, क्या?
तुम घबरा गए क्या?
नहीं! नहीं, मैं नहीं घबराया! रुको, क्या तुम घबरा रही हो?
हाँ, थोड़ा सा।
तुम्हें यह पता था?
मुझे कभी पैसों की अहमियत समझ नहीं आई...
...और यह भी नहीं कि इंसानों को हमेशा उसकी ज़रूरत क्यों रहती है।
पर डेनी पर जैसे उसका भूत सवार हो गया था।
वह पहले से कहीं ज़्यादा मेहनत करने लगा।
वह ज़्यादा ड्राइविंग क्लास देने लगा, ज़्यादा से ज़्यादा रेसों में भाग लेने लगा।
मुझे तुम्हारी याद आएगी।
इसका मतलब था कि अब मैं ईव के साथ ज़्यादा वक्त अकेले बिताने लगा था।
चलो, एन्ज़। आ जाओ।
सच कहूँ तो अब भी मुझे उससे उतना प्यार नहीं था, जितना डेनी को था।
अरे, यार, बहुत-बहुत शुक्रिया।
पर हमारे बीच एक तालमेल बैठ गया।
बहुत अच्छा काम किया।
कभी-कभी तो वह मुझे मेरी माँ की याद दिलाती थी...
...जब वह गहरी साँसें लेती और किसी जगह आराम से लेट जाती।
ऐसा शरीर होना कमाल की बात होगी जो किसी दूसरे जीव को अपने अंदर रख सकता है।
मतलब, कीड़ों के सिवाय, जो मेरे अंदर भी थे।
जानना चाहते हो कि कैसा महसूस होता है?
शाबाश।
तुम्हें महसूस हुआ? तुम्हें उसकी लात महसूस हुई?
अरे, मेरी जान, यहाँ आओ।
डरो मत। यहाँ आओ।
डरो मत।
मैं सोच भी नहीं सकता था कि ईव के उस जादुई पेट के अंदर क्या हो रहा था...
...जहाँ एक बच्चा बन रहा था।
बस यह उम्मीद कर रहा था कि वह दिखने में मेरे जैसा हो।
एन्ज़ो... आराम से, तुम्हारे पास बस एक ही है।
-बहुत प्यारा है। -मुझे बहुत पसंद आया।
शायद यह बिल्कुल वैसा ही है जैसा मैं पिछली बार तुम्हारे लिए लाई थी, पर...
तुम्हें पसंद आया?
मैंने इसे पाइक प्लेस से खरीदा है। सौ फ़ीसदी हाथ से बना है।
-यह... -तुम्हारा पसंदीदा गुलाबी रंग है।
सो तो है।
तुम ठीक हो न?
हाँ, ठीक हूँ। बस देखना है कि इसे पहनकर मैं कैसी लग रही हूँ।
सुनो, क्या हम इस दाई वाले मामले पर बात कर सकते हैं?
-जान, हम पहले ही यह बात कर चुके हैं। -हाँ, पता है।
बस कह रहा हूँ। मतलब, मैं अस्पताल में पैदा हुआ था। तुम अस्पताल में पैदा हुई हो।
पता है, पर मैं वाकई घर पर करना चाहती हूँ।
तान्या ने तो अपने जुड़वाँ बच्चों को घर पर ही जन्म दिया था।
और उसने कहा कि जिन दो औरतों की मदद उसने ली, वे कमाल की हैं।
ठीक है।
हैलो, माँ। मैरी क्रिस...
ठीक है।
कुछ-कुछ... पेन्स्की से कोई है?
क्रिसमस के दिन?
यह कैसी टोपी है?
सब कहते हैं कि कुत्तों को रंग दिखाई नहीं देते।
ज़ाहिर है कि डेनी को भी नहीं दिखाई देते।
हाँ, आप दोबारा फ़ोन करेंगे, ठीक है।
बाय।
-क्या हुआ? -टीम पेन्स्की से जड मर्फ़ी का फ़ोन था।
उसके पास एक ड्राइवर कम है और उसने मुझे डेटोना की 24 आवर्स रेस का प्रस्ताव दिया।
यह तो अच्छी बात है न?
अच्छी? यह ज़बरदस्त बात है! आखिर यह डेटोना है।
मुझे इसी मौके का तो इंतज़ार था। यह मेरे लिए सब बदल सकता है।
हे भगवान, डेनी, यह तो कमाल हो गया!
वह जनवरी के आखिरी सप्ताहांत में है।
-तो? प्रसव की तारीख तो 15 फरवरी है। -बहुत कम दिन रह जाएँगे।
सुनो, अगर तुम भी मेरे साथ चलो तो? क्यों?
हमें हवाई जहाज़ से जाने की ज़रूरत नहीं है।
डेनी। मैं ड्राइव करके फ़्लोरिडा नहीं जाऊँगी।
पर तुम्हें यह करना ही होगा।
इसमें बहस की कोई गुंजाइश ही नहीं है। यही तुम्हारा मौका है।
अगर तुम्हारा प्रदर्शन अच्छा रहा, तो सारे दरवाज़े खुल जाएँगे।
तुम्हें रेस की तारीख को लेकर चिंता नहीं हो रही... ज़रा भी?
आखिरी बार मैंने कब कोई काम जल्दी किया था?
मुझे पता नहीं था कि इंसान ऐसी आवाज़ें निकाल सकते हैं।
डेनी इसमें शामिल नहीं हो पाया, क्योंकि वह उस रात डेटोना में रेस कर रहा था।
कार नंबर 22 में डेनी स्विफ़्ट का ज़बरदस्त प्रदर्शन...
-...जबकि यह टीम दसवें स्थान पर थी। -तुम बहुत अच्छा कर रही हो, ईव।
इस मैराथन रेस का 17वाँ घंटा शुरू हो रहा है और बहुत ज़ोरों की बारिश हो रही है।
-मुझे डेनी से बात करनी है। उसे फ़ोन करोगी? -बस धकेलती रहो, ठीक है?
कार नंबर 22 में स्विफ़्ट कार नंबर 17 के ठीक पीछे है।
बस एक बार और धकेलो।
अविश्वसनीय! डेनी स्विफ़्ट ने कमाल का जौहर दिखाते हुए बढ़त बना ली है।
हैलो, मेरी गुड़िया।
तुम आराम से हो।
तुम दोनों को कुछ वक्त के लिए अकेला छोड़ देते हैं।
-शुक्रिया। -तुम्हारा स्वागत है।
भागो यहाँ से!
नहीं, उसे आने दो।
एन्ज़ो।
उसकी खुशबू... निराली थी।
यहाँ आओ, जान। आ जाओ।
मैंने इससे खूबसूरत इंसान कभी नहीं देखा था।
ज़ोई...
...यह एन्ज़ो है।
यह भी तुम्हारे परिवार का हिस्सा है।
और यह हमेशा तुम्हारी हिफ़ाज़त करेगा।
-हैलो, सब ठीक है न? क्या वह ठीक है? -हैलो! वह ठीक है। हाँ, एकदम ठीक है।
यह अपने डैडी का इंतज़ार कर रही है।
मुझे यहाँ होना चाहिए था।
-जान, यह बस एक दिन की है। -जानता हूँ, पर फिर भी...
अब तुम आ गए हो।
इसी के लिए तो हम मिले थे।
इस प्यारी सी गुड़िया को दुनिया में लाने के लिए।
मुझे अब भी समझ नहीं आ रहा।
हम हार गए। पर कोई बात नहीं।
आखिरी चक्कर शुरू करते वक्त हमने बढ़त बना रखी थी।
और मैंने मर्फ़ से कहा था कि मैं रेस खत्म कर सकता हूँ, पर...
...स्पॉन्सर उस पर दबाव डाल रहे थे कि वह...
...कैलिफ़ोर्निया के करामाती लड़के को यह करने दे जो आजकल सुर्खियों में छाया हुआ है।
बस दस मिनट हुए थे और वह लड़का एक दीवार से टकरा गया। कार पूरी तरह बर्बाद हो गई।
पर तुमने बहुत अच्छी ड्राइविंग की।
उसका कोई खास मतलब नहीं होता अगर आपकी टीम न जीते।
कोई बात नहीं।
सच में। आगे और भी रेसें आएँगी।
-हाँ। -हाँ।
ओह, ज़ोई। देखो तो।
वह कहाँ है? बहुत दिन हो गए!
वे जुड़वाँ जो पहले बहुत कम आते थे, अब अक्सर आने लगे...
...हमारे घर को बेकार के तोहफ़ों से भरने के लिए।
डेनी ऐसे दिखाता था जैसे उसे परवाह नहीं है, पर वह ज़ेबरा मुझे ठीक नहीं लग रहा था।
इसकी ये प्यारी-प्यारी आँखें तो देखो। हैलो, गुड़िया।
-डैड, इसका डायपर बदलना है। -मैं कर देती हूँ।
हाँ, नानी है न।
डेनी!
-यह तो काफ़ी बन गया। -शुक्रिया।
वैसे, मैंने तुम्हारी वह रेस देखी थी।
वह लड़का कैसा है, जिसकी टक्कर हो गई थी?
हम पहले भी ये बातें कर चुके हैं।
पर अब तुम्हारी एक बेटी है।
मान लो कि तुम्हें कोई गंभीर चोट लग गई...
...या भगवान न करे, तुम मारे गए...
-ऐसा नहीं होगा। -यह पक्का नहीं कह सकते।
हाँ, कह सकता हूँ।
मैं वादा करता हूँ कि मैं ईव और ज़ोई का हमेशा खयाल रखूँगा, चाहे जो हो जाए।
और मैं कसम खाता हूँ कि मैं अपनी सुरक्षा का पूरा खयाल रखूँगा...
...चाहे उसके कारण मुझे अपनी हर रेस हारनी क्यों न पड़े।
बाय, जान। तुमसे बहुत प्यार है।
हमारी छोटी सी ज़ोई की ताकत देखकर मैं हैरान रह जाता था।
उसकी वह ताकत जिसका ज़ोर मुझ पर भी चलता था...
...जिसके लिए उसे चाँद से चक्कर लगवाने में पृथ्वी जितनी कोशिश ही करनी होती थी।
मैं उसके मनोरंजन का एक अटूट हिस्सा था...
...टेनिस की गेंदों के पीछे उछलना और उन्हें पकड़ने के लिए भाग-दौड़ करना...
...और उन्हें फिर से पकड़ने के लिए चार पैरों वाले जोकर की तरह नाचना।
भागो!
तैयार हो, मेरी राजकुमारी? ठीक है, तो यह लो।
मैं उसकी दुनिया में इतना खो गया था कि गुज़रते वक़्त का खयाल ही नहीं रहा।
एक, दो...
...तीन!
और जब वह अपने दोस्तों को बताती कि मैं उसका बड़ा भाई हूँ...
...तो मेरा सीना गर्व से फूल जाता।
लो पकड़ो!
गंदी बदबू! अरे! यह आ रही है।
चलो! यह तेज़ी से आ रही है!
शाबाश।
सबको नाश्ते के लिए अपनी बारी का इंतज़ार करना होगा।
ज़ेबरा को भी। है न, टीचर?
-डैडी! -हैलो!
माफ़ करना, तुम्हारा डांस देखने नहीं आ सका। माँ ने मुझे उसके बारे में सब बता दिया।
क्या आप जीते?
नहीं, जान, यह रेस नहीं जीत पाया।
अब ठीक है?
तुम्हें अंदाज़ा भी नहीं है।
दोनों लड़कियों का खयाल रखने के लिए शुक्रिया, एन्ज़।
ठीक है, तो यहाँ क्या हो रहा है?
ये मेरी दूसरी क्लास के बच्चे हैं।
लगता है जैसे मैं हर वक्त या तो किसी ट्रैक पर होता हूँ या हवाई जहाज़ में।
मुझे भी कभी-कभी ऐसा ही लगता है।
सब धीरे-धीरे ठीक हो जाएगा।
तुम ठीक तो हो न?
बस सिरदर्द हो रहा है। देर रात तक परीक्षा की कॉपियाँ जाँच रही थी।
पता है, इतना वक्त नहीं लगना चाहिए था।
सपना तो हमेशा फ़ॉर्म्युला वन का देखा, पर लगता है...
...जैसे मैं बस काम चला रहा हूँ।
अरे...
...कोई मुकाबला पहले मोड़ पर नहीं जीता जाता।
हाँ।
तुम्हें रेसिंग अब भी पसंद तो है न?
हाँ, बिल्कुल।
शायद वह काफ़ी नहीं है।
पता नहीं।
एपेक्स ने मुझे लगूना सेका रेस के लिए अगले हफ़्ते बुलाया है।
मैंने कह दिया कि मुझे सोचना होगा।
तुम बस थक गए हो।
हाँ।
मैं डेनी की कही बातों पर सोचते हुए सारी रात जागता रहा।
रेसिंग छोड़ देगा?
वह उतना ही एक रेसकार ड्राइवर है, जितना मैं एक कुत्ता हूँ।
यही उसकी पहचान है। उसकी नियति है।
मंगोलिया की लोक कथाओं के अनुसार, कुत्ते रूहों के संसार में झाँक सकते हैं...
ज़ोई, बेटा, खाना तैयार है!
-मैं डैडी का इंतज़ार करना चाहती हूँ। -डैडी आज रात ड्राइविंग सिखा रहे हैं।
बस पाँच मिनट और?
ठीक है। एन्ज़ो, खाना!
हाँ!
और फिर डेनी को लेकर मेरी सारी फ़िक्र एक गंध के सामने छोटी पड़ गई।
उसके कानों और नाक से आती एक गंध... सड़न की।
सड़ती हुई लकड़ी जैसी।
अगर मैं बोल पाता, तो उसे आगाह कर देता।
तुम तो मुझे परेशान मत करो, यार।
पर मैं बस देख सकता था और एक खालीपन महसूस कर रहा था...
...क्योंकि मैं उसकी मदद के लिए कुछ नहीं कर सकता था।
ज़ेबरा की पथरीली आँखें जैसे मेरी इस लाचारी का मज़ाक उड़ा रही थीं।
ईव ने मुझे ज़ोई की हिफ़ाज़त करने का ज़िम्मा दिया था।
पर ईव की हिफ़ाज़त का ज़िम्मा किसी को नहीं दिया गया था।
ए, धीरे। तुम ज़ोई को जगा दोगे।
चलो।
तुम कब से मेरे कार के वीडियो देखने लगी?
तुम दूसरी कारों के मुकाबले इतनी तेज़ी से मोड़ कैसे पार कर लेते हो?
वैसे...
...अधिकतर ड्राइवर बारिश से घबराते हैं, क्योंकि वह उनके लिए अप्रत्याशित है।
उन्हें मजबूरन उसके अनुसार चलाना पड़ता है।
और अगर वे तेज़ रफ़्तार पर ऐसा करते हैं...
...तो शायद उन्हें देर हो चुकी हो। इसलिए उनका डरना वाजिब है।
मुझे तो यह देखकर ही डर लग रहा है।
हाँ, पर अगर आप जान-बूझकर कार से कुछ करवाते हैं, तो अनुमान लगाना ही नहीं पड़ता।
नतीजा आपकी मुट्ठी में होता है।
-तो तुम ख़ुद कार को पहले ही फिसलवा देते हो? -हाँ।
हाँ।
जब मैं एक रेसकार में होता हूँ, तो मेरी किस्मत मेरे हाथ में होती है।
"आप जो करते हैं, उसी का नतीजा सामने आता है।"
अपनी परिस्थितियाँ खुद बनाओ और... और बारिश तो बस बारिश है।
कल सुबह तुम एपेक्स वालों को फ़ोन करोगे...
...और कहोगे कि तुम उनसे लगूना सेका में मिलोगे।
और तुम हार नहीं मान सकते, कभी भी नहीं।
हमारे लिए नहीं। किसी के लिए नहीं।
मुझसे वादा करो।
वादा करता हूँ।
उस पल में आखिरकार मुझे समझ आया कि डेनी ईव से प्यार क्यों करता है...
...और इतने वक्त तक मैं उससे प्यार करने से क्यों डरता रहा।
वह मेरे लिए अप्रत्याशित थी।
वह मेरी बारिश थी।
सेलिनास, कैलिफ़ोर्निया के लगूना सेका रेसवे में आज का दिन बहुत ही खूबसूरत लग रहा है।
आप हमारे पास पूरी 43 जीटी कारें हैं और बहुत से लाजवाब ड्राइवर हैं।
माँ?
जाकर अपना बैग पैक कर लो।
हम डैडी के आने तक नाना-नानी के घर रहेंगे।
क्या आपकी तबियत खराब है?
मुझे बस थोड़े आराम की ज़रूरत है।
प्लीज़?
चलो।
सब बहुत जल्दी हो गया।
पाँच मिनट में वे जा चुके थे।
पर मैं नहीं गया था। मैं अब भी वहीं था।
डेनी हमेशा कहता था कि डर एक ड्राइवर का सबसे बड़ा दुश्मन होता है।
इसलिए मैं डरा नहीं। न तो मैं घबराया, न ही डर से जमा...
...हालाँकि मैं जानता था कि डेनी कम से कम दो दिन बाद ही घर लौटेगा।
पर मैं एक कुत्ता हूँ।
और जब भगवान ने कुत्तों को अंगूठा इस्तेमाल करने की काबिलियत नहीं दी...
...तो उन्होंने हमें लंबे वक्त तक बिना खाने के ज़िंदा रहने की काबिलियत दी।
तो हालांकि अंगूठा बहुत काम आता...
...जैसे, मैं दरवाज़ा खोल पाता...
...पर दूसरी सबसे अच्छी काबिलियत, यानि बिना खाने के रह पाना, मेरे बहुत काम आई।
जितनी देर तक मैं अकेला रहा, घबराहट उतनी ज़्यादा बढ़ती गई।
अगर डेनी कभी न लौटा तो?
बस थोड़े से पीने के पानी के सहारे...
...मुझे अंदाज़ा भी नहीं था कि मुझे उससे कब तक काम चलाना होगा।
मैं ज़ोई के गिराए खाने के कुछ टुकड़ों के सहारे ज़िंदा रहा...
...और मुझे गलीचे पर गंदगी करके खुद को शर्मिंदा करना पड़ा...
...अपनी इस मुसीबत के खत्म होने के इंतज़ार में।
अकेलेपन के करीब 40 घंटों बाद शायद मुझे भ्रम होने लगा था।
मुझे ज़मीन पर गिरी थोड़ी सी दही दिखी ही थी जब मुझे एक आहट सुनाई दी।
वह आहट ज़ेबरा की थी।
मैं उसके पीछे-पीछे ही रहा जब वह अपना बेढ़ंगा निष्ठुर नाच कर रहा था...
...समझ नहीं पा रहा था कि मैं वह कब तक बर्दाश्त कर सकूँगा।
मैं वहाँ से भाग गया, इस उम्मीद में कि वह बस मेरे मन का भ्रम था...
...खाने की कमी के कारण देखा हुआ एक शैतानी सपना।
पर न जाने क्यों, मैं जानता था कि वह सच है और कुछ बहुत बुरा घट चुका है।
कोई घर पर है?
एन्ज़, हैलो।
क्या कर रहे हो? यहाँ आओ।
एन्ज़ो, यहाँ आओ!
यहाँ आओ, यार।
क्या हुआ?
सब कहाँ पर हैं?
ईव?
क्या ईव और ज़ोई अब भी वहीं हैं?
क्या मैं उससे बात कर सकता हूँ?
हाँ। मैं घर पर हूँ। एन्ज़ो यहाँ है।
रुको, ईव, ज़रा...
वह तब से यहीं है?
मुझे लगा तुम उसे साथ ले गई थी!
नहीं, मुझे जाना होगा। मुझे उसका खयाल रखना है।
तुमने बस गलीचा ही इस्तेमाल किया, है न?
आओ, यार।
यह लो।
-डैडी, मुझे आपकी बहुत याद आई! -मुझे भी तुम्हारी बहुत याद आई।
-मैं जाकर अपने खिलौनों को हैलो बोल दूँ? -हाँ, ऊपर जाओ।
मैं बस समझने की कोशिश कर रहा हूँ।
मेरी तबियत इतनी बिगड़ गई थी कि मुझे कुछ सूझा ही नहीं।
डॉक्टर को लगता है कि शायद कोई वायरल इन्फ़ेक्शन है।
हैलो, जान। हैलो।
एन्ज़, मुझे माफ़ कर दो।
ज़ोई?
मेरे खिलौनों को कुछ हो गया है!
सब खराब कर दिया। समझ नहीं आ रहा कि वह ऐसा क्यों करेगा।
ज़ोई, रोना बंद करो। मैं जाकर उसे ढूँढ़ता हूँ।
यहाँ आओ।
यहाँ आओ! बदमाश कहीं के! यहाँ आओ!
देखो तुमने क्या कर दिया!
यह देखा? तुमने ऐसा क्यों किया?
बदमाश कहीं का!
-बेवकूफ़ कहीं का! -डेनी, बस करो!
यह क्या कर रहे हो?
मेरे मन में बस एक ही खयाल आ रहा था :
मेरे जाने के बाद ज़ेबरा ने फिर से खुद को ठीक करके बाकी जानवरों पर हमला किया होगा।
मुझे उस शैतान को तभी खत्म कर देना चाहिए था जब मेरे पास मौका था।
मुझे उसे खा जाना चाहिए था, चाहे उससे मेरी जान चली जाती।
मुझे माफ़ कर दो, एन्ज़।
वादा करता हूँ कि ऐसा फिर कभी नहीं करूँगा।
तुम एक बहादुर कुत्ते हो।
आओ।
आ जाओ।
वैसे, मैं जीत गया।
मतलब उस श्रेणी में अव्वल आए?
पूरी रेस में अव्वल आया।
ऊपर से एपेक्स प्रोटोटाइप में सीट पक्की हो गई है।
हे भगवान, डेनी! हे भगवान!
वे चाहते हैं कि मैं तुरंत सोनोमा जाऊँ और पूरी टीम के साथ ट्रेनिंग शुरू करूँ।
मुझे तुम पर नाज़ है।
सोच रहा था कि हम सब इस सफ़र पर चलें? कम से कम इन गर्मियों के लिए?
हाँ, हम सारी रेसों में जाएँगे?
रेसिंग में, आपकी कार वहीं जाती है जहाँ आपकी नज़र होती है।
जो ड्राइवर दीवार से नज़र नहीं हटा पाता, वह आखिरकार दीवार से टकराएगा ही।
पर जो ड्राइवर टायरों के चलते ही ट्रैक पर नज़र रखता है...
...उस ड्राइवर के हाथ उसकी कार और उसकी किस्मत होती है।
मुझे समझ आ गया कि डेनी ने यही किया है।
उसने एक जीत हासिल की क्योंकि वह जानता था कि उसे इसकी ज़रूरत है।
चाबियाँ।
ठीक है। रात को फ़ोन करता हूँ।
बाय, यार। अरे, गुड़िया, वह मुझे चाहिए।
देखें तो।
शुक्रिया।
-मज़े करना। -बाय।
बाय, डैडी!
-हैलो, माँ। -हैलो। अब कैसा महसूस हो रहा है?
मैं ठीक हूँ। पहले से बहुत बेहतर हूँ।
ज़ोई स्कूल गई है, तो मैं एन्ज़ो को घुमाने ले आई।
मुझे फिर से चुस्त होना है, बहुत भद्दा महसूस कर रही हूँ।
जान, तुम अभी बहुत कमज़ोर हो।
क्या डेनी फिर शहर से बाहर गया है?
माँ, मुझे यह बात नहीं करनी। डैड भी हमेशा यही बोलते रहते हैं।
-जान, मैं तो बस पूछ रही थी। -पता है।
मुझे जाना होगा। बाद में फ़ोन करती हूँ। आपसे प्यार है।
-मुझे भी। -बाय।
कोई बात नहीं।
मैं ठीक हूँ।
ऐसे पल आते हैं जब बोल पाने की इच्छा पागल कर देती है।
इस पर एक नंबर है।
कभी-कभी मुझे खुद पर बहुत गुस्सा आता है।
आ जाओ।
यहाँ आओ।
हाँ... वह ठीक हो जाएगी।
-तुम्हारा शुक्रगुज़ार रहूँगा, माइक। -कोई बात नहीं, यार।
वे कह रहे हैं कि बायोप्सी करने की भी ज़रूरत नहीं...
...बस सीधे उसे निकाल देते हैं... चाहे नुकसानदेह हो या न हो।
क्या मैं एपेक्स को फ़ोन कर दूँ?
नहीं, मैं कर चुका हूँ।
कह दिया कि इस सीज़न में हिस्सा नहीं लूँगा, शायद उससे भी ज़्यादा वक्त लगे।
मुझे यहाँ रहना होगा।
अच्छा, एन्ज़ो, तुम आज रात माइक अंकल के साथ रहोगे। क्या कहते हो?
माइक को तंग मत करना, ठीक है?
तुमसे कुछ दिनों में मिलता हूँ।
मैं उसके साथ रहने के लिए कुछ भी कर सकता था।
पर कुत्ता होने के कारण, मुझे न अस्पताल के अंदर जाने की इजाज़त थी...
...न बीमारी या इलाज के तरीकों के बारे में जानने की।
मैं लगभग दस साल का था...
...पर कोई मुझे कुछ नहीं बताता था...
...न ही कोई उम्मीद रखता था सिवाय इसके कि मैं कम भौंकूँ और अपना काम बाहर जाकर करूँ।
वह ज़ेबरा कहीं खुशी से नाच रहा होगा।
मैंने निकल भागने की सोची।
मैं सबको छोड़कर अपने पुरखों के पास भाग जाना चाहता था...
...मंगोलिया के रेगिस्तान में।
मैं ऐसा कर भी देता अगर मुझे पूरा भरोसा न होता...
...कि डेनी फिर से सब ठीक कर देगा।
उसका ऑपरेशन हो गया।
अब बस इंतज़ार करेंगे और... देखेंगे कि उस पर कितना असर हुआ है।
हैलो, यार।
एक ट्रान्समिशन गियर टूट जाए। क्लच खराब हो जाए।
गर्मी बढ़ जाने के कारण ब्रेक ठीक से काम न करें।
बेकार ड्राइवर टकरा जाएगा।
औसत ड्राइवर हार मान लेगा।
पर एक माहिर ड्राइवर समस्या के बावजूद ड्राइव करता हुआ निकल जाएगा।
सुनो।
कल मुझे एक ड्राइविंग क्लास लेने जाना है।
तो कल तुम स्कूल के बाद कैरोलिन के घर जाओगी और मैं तुम्हें लेने छह बजे आ जाऊँगा।
ठीक है।
डैडी?
हाँ।
माँ घर कब लौटेगी?
पता नहीं, बेटा।
उम्मीद है कि जल्द आएगी।
माहिर ड्राइवर रेस जारी रखने का रास्ता खोज लेता है।
गुड नाइट, डैडी।
-मुझे तुमसे प्यार है। -मुझे भी।
क्या बात है? तुम्हें तो ग्रिल्ड चीज़ सैंडविच पसंद है।
पर वह दोपहर तक ठंडा हो जाएगा।
डैडी को ज़रा सा वक्त दो। मैं अभी यह सब सीख ही रहा हूँ, बेटा।
तुम्हारी पत्नी भी काम पर जाती है क्या?
मेरी माँ अस्पताल में है। उनका दिमाग बीमार पड़ गया।
ठीक है, तो मैं तुम्हें स्कूल के बाद लेने आ जाऊँगा।
पर आज मंगलवार है। आज स्कूल देर से छूटेगा।
तो स्कूल कब तक छूटेगा?
माँ को पूछ लीजिए। उन्हें पता है।
-बाय, जान। -बाय।
हैलो, माँ।
दिन हफ़्तों में बदल गए, पर ईव अब तक अस्पताल से घर नहीं लौटी थी।
आप ठीक हो जाएँगी।
सब ठीक हो जाएगा।
शायद अब आपको बैठ जाना चाहिए।
डेनी की परवाह करने वाले लोगों ने बहुत मदद की।
माइक ने उसे गैराज में काम दिलवा दिया...
...और जब भी डेनी कहता, वह मेरा खयाल भी रखता।
और उसे कुछ और काम भी सीखने पड़े।
-मुझे दर्द हो रहा है! -ठीक है।
माफ़ करना।
ज़ोई ने गर्मी की छुट्टियाँ ग्रीन लेक के पास एक कैंप में बिताईं...
हैलो, जान।
...और कभी-कभी जुड़वाँ के पास रहने चली जाती।
बाय!
तो चलो।
और उन रातों को डेनी देर रात तक ईव के साथ अस्पताल में रहता।
जब हम घर लौटते, तो वह एकदम चुपचाप रहता।
और फिर मुझे उसकी सारी ज़रूरतों का खयाल रखना पड़ता।
पतझड़ के मौसम तक हम सब एक पिट क्रू की तरह काबिल बन गए थे।
अनुमान लगा लेते, फेर-बदल करते, सुधार करते।
रुको, जान, लो। यह रहा तुम्हारा लंच।
-शुक्रिया, डैडी। -ठीक है, बाद में मिलते हैं।
बाय, एन्ज़ो।
बाय।
क्या कहते हो, एन्ज़?
तुम्हें यह पसंद आएगा। तैयार हो?
ज़ोई!
खाना!
बेंजामिन बाहर की ओर से मुड़ रहा है, और अब विल्सन और नील ने बढ़त बना ली।
-यह गलत है। यह लाल कार की गलती है! -है भी और नहीं भी।
ट्रैक पर आपके हालातों की ज़िम्मेदारी आपकी होती है।
लाल कार वही कर रही थी।
हर रेस में, कभी न कभी...
...आपको खतरा उठाना ही पड़ता है, अगर जीतना हो।
"तेज़ रफ़्तार पर जाते वक्त हाथ धीमे, और धीमी रफ़्तार पर जाते वक्त हाथ तेज़।"
हे भगवान! तुम्हारी माँ मेरी जान ले लेगी।
उस रात डेनी को वह फ़ोन आया।
आखिरकार डॉक्टर ईव को घर भेज रहे थे...
...पर वह हमारे पास नहीं आ रही थी।
माँ हमारे साथ क्यों नहीं रह सकती?
वह जल्द हमारे पास आ जाएगी।
पर हमें लगा कि क्योंकि नाना-नानी हमेशा घर पर रहते हैं...
...तो बेहतर होगा कि वह उनके साथ रहे।
पर बस अभी के लिए।
माँ आ गई!
-अरे, ज़ोई... -कोई बात नहीं, माँ।
ओह, मेरी बच्ची। मुझे इसी का तो इंतज़ार था।
मुझे भी।
यह वही है, यार।
"और गिलहरी पर बर्फ़ गिर रही थी, बीवर पर बर्फ़ गिर रही थी...
"...और सब पर बर्फ़ गिर रही थी।
"पर फिर उसने कहा, 'अरे, देखो, जैसा हमने सोचा था।'
"और बॉगन ने कहा, 'दुआ माँगो।'
"चार्ल्स ने अपनी दुआ एक कागज़ पर लिख दी।"
मुझे समझ नहीं आ रहा। आप कह क्या रहे हैं?
मैक्सवेल और मुझे लगता है कि ज़ोई को यहाँ हमारे साथ रहना चाहिए। कम से कम जब तक...
कब तक? क्या हम यह मान लें कि अब वह ठीक ही नहीं होगी?
हम सब उसके ठीक होने की दुआ कर रहे हैं। पर तुमने डॉक्टर की बात सुनी थी।
शायद ज़ोई अपनी माँ के साथ यही वक्त गुज़ार पाए।
मैं उसे स्कूल ले जाकर वापस ला सकती हूँ। या तुम यह कर सकते हो।
जैसा तुम चाहो।
और तुम भी यहाँ रह सकते हो। बस हमें लगा नहीं कि तुम...
यह तुम्हारी मर्ज़ी है।
मैं ईव से इस पर बात करूँगा।
चलो।
वे बस हमारी मदद करना चाहते हैं, डेनी।
मैं जानता हूँ।
पर ज़रूरी यह है कि तुम क्या चाहती हो।
मुझे अपनी पुरानी ज़िंदगी वापस चाहिए।
क्या मेरे डैड अब तुमसे बेहतर पेश आते हैं? उन्होंने मुझसे वादा किया था।
हाँ, वह ठीक हैं। हम सच में ठीक हैं। तुम बस...
तुम बस अपना खयाल रखो। ठीक है?
भगवान करे, अगले कुछ हफ़्तों में मेरी ताकत लौट आए और...
...हम दोनों घर वापस जा सकें।
है न?
हाँ।
मैं चाहती हूँ कि तुम फिर से रेसिंग करना शुरू करो।
तुम काफ़ी समय तक उससे दूर रहे।
देखेंगे।
तुम मेरे कारण वह नहीं छोड़ सकते।
तुमने वादा किया था कि रेसिंग नहीं छोड़ोगे।
नहीं छोड़ूँगा।
अब सो जाओ...
...ठीक है?
मैं तुमसे प्यार करता हूँ।
मैं भी तुमसे बहुत प्यार करती हूँ।
इंसान होना बहुत मुश्किल होता होगा।
कभी-कभी मुझे लगता है कि मैं किसी से इतना नहीं जुड़ सकता...
...पर मैं जानता हूँ कि अगर इंसान बनना है, तो यह ज़रूरी है।
दोनों लड़कियों का खयाल रखना, एन्ज़ो।
मैं उस रात जागता रहा, और उसके बाद की कई रातों को भी।
शैतान ईव को लेने आ रहा था।
पर उसे पहले मेरा सामना करना होगा।
औरों के जागने के बाद ही मैं अपनी आँखें मूँद पाता था।
आलसी कुत्ता।
कुछ रातों को, डेनी भी मेरे साथ जागता था।
पर वह सुबह आराम नहीं कर सकता था।
उसे ज़ोई के लिए हिम्मत रखनी पड़ती थी।
खींचा-तानी। यह कैसा रहेगा?
खींचा-तानी करेंगे।
यह कौन सा पकड़ेगा?
यह आया! मेरे पास है। वह वहाँ है!
एन्ज़, यहाँ आओ।
शाबाश।
-याद है? -हाँ।
उसमें बेमिसाल ताकत थी।
-अरे... एक टेनिस रैकेट। -हाँ!
नाना ने तुम्हारा नाम क्लब की बुधवार दोपहर की क्लास में लिखवा दिया। मज़ा आएगा न?
असल में, बुधवार ठीक नहीं रहेगा। मुझे सारा दिन गैराज में रहना होता है।
कोई बात नहीं। हम तुम्हें ले जा सकते हैं, ज़ोई, है न?
-हाँ! -हाँ।
और जब ईव के माता-पिता ज़ोई से लाड़ करते, तो वह उन्हें करने देता।
वह समझता था कि वे इस तरह अपने दिल से अपनी बेटी की बीमारी का...
...डर निकालना चाह रहे हैं।
एक ऐसा काम, जो नामुमकिन था।
मैं आ गया हूँ। तुम सब कहाँ हो?
-हैलो। -सरप्राइज़!
क्या सरप्राइज़ है?
-आइए तो। -हम एक पार्टी कर रहे हैं।
हम पार्टी कर रहे हैं? मेरे कपड़े पार्टी के लिए ठीक नहीं हैं।
तुम बहुत अच्छे लग रहे हो।
क्या तुम वाकई यह करना चाहती हो?
मैं घर जाना चाहती हूँ।
मैं तुम्हें घर ले जाना चाहता हूँ।
इतना ज़्यादा कि तुम्हें अंदाज़ा भी नहीं है।
तुम्हें दिख रहा है?
दिख रहा है?
अब मुझे उससे डर नहीं लगता।
क्योंकि मैं जानती हूँ कि यह अंत नहीं है।
पर तुम तो यह पहले से जानते थे, है न?
तुम्हें सब पता है।
नहीं, सब नहीं पता।
पर इतना पता है :
ईव की आखिरी साँस ने उसकी रूह को आज़ाद कर दिया।
मैंने खुद उसे जाते देखा था।
आज़ाद होकर अपने अगले सफ़र पर जाते हुए।
यह बच्चों का खेल है। अब मुझे बड़ा बनना होगा।
ट्रिश ने ज़ोई के लिए कुछ खाने को बना दिया है।
शुक्रिया।
वे सारे लोग।
उसके दोस्त।
उसके छात्र।
हाँ, सब उससे प्यार करते थे।
मुझे लगा था कि मैं इसके लिए तैयार हूँ। मतलब, मुझे पता था कि यह होना ही है, पर...
...मैं तैयार नहीं था।
बिल्कुल भी नहीं।
सच कहूँ, डेनी, तो...
...हमें इसी बात से फ़िक्र हो रही है।
कि तुमने कोई तैयारी नहीं की है। कुछ सोचकर नहीं रखा है।
क्या सोचकर? मुझे समझ नहीं...
ज़ोई टोस्ट और अंडे खा रही है।
हमने अभी शुरू किया है।
अरे, मुझे लगा...
माफ़ कीजिएगा, क्या शुरू किया है?
क्या आप लोग मुझे बताएँगे कि यहाँ क्या चल रहा है?
मैक्सवेल और मैं बात कर रहे थे, और...
...हम सोच रहे थे क्या हम सबके लिए यह बेहतर नहीं होगा...
...कि ज़ोई हमारे साथ यहीं रहे।
-क्या? -उसे इस वक्त स्थिरता की ज़रूरत है।
और हमें नहीं लगता कि इस वक्त तुम उसे वह दे पाओगे।
-दोबारा रेसिंग करने लगोगे तो बिल्कुल नहीं। -दोबारा रेसिंग शुरू करने वाले हो?
हाँ, बिल्कुल।
तुरंत नहीं, पर...
और जब तुम शुरू करोगे, तब ज़ोई का खयाल कौन रखेगा?
मैं रखूँगा।
-जैसे ईव का रखा? -मैक्सवेल!
आप कहना क्या चाहते हैं?
डेनी, प्लीज़, इस वक्त हममें से किसी में भी बहस करने की ताकत नहीं है।
अगर तुम साथ होते, तो शायद पता चल जाता कि कुछ ठीक नहीं है।
-शायद वक्त रहते बीमारी का पता चल जाता। -यह सच नहीं है!
यह बस दुखी है, डेनी।
आपको नहीं लगता कि मैंने डॉक्टरों से यह सवाल हज़ार बार किया होगा?
हम सबको पता है कि कोई कुछ नहीं कर सकता था। बात वह नहीं है।
ज़ोई मेरे साथ घर जाएगी। बात खत्म!
हम बस वह करना चाहते हैं जो ज़ोई के लिए सही है।
ज़ोई के लिए सही है... कि वह अपने पिता के साथ रहे।
और अगर आप उसके साथ रिश्ता कायम रखना चाहते हैं...
...तो बेहतर होगा कि यह बात यहीं खत्म कर दें!
देखा, मैंने क्या कहा था?
पर तुम तब भी उसकी ज़िंदगी में रहोगे, जितना तुम चाहो।
हमारे पास इतना समय और पैसा है कि हम उसकी देखरेख वैसे ही कर सकें, जैसे ईव चाहती थी।
तुम अपनी रेसिंग पर ध्यान दे सकते हो।
बहुत हुआ। मुझे यह सब और नहीं सुनना।
तुम हमारे सामने और कोई चारा नहीं छोड़ रहे।
मैक्सवेल, तुमने वादा किया था कि ऐसा नहीं करोगे!
आप मज़ाक कर रहे हैं क्या?
मैंने अभी अपनी बीवी को दफ़नाया है और आप मेरी बेटी की कस्टडी का मुकदमा कर रहे हैं?
डेनी, मुझे माफ़ कर दो। हमने यह बिल्कुल नहीं सोचा था...
मैंने अंडा खत्म कर दिया।
बेटा, जाकर अपना सामान पैक कर लो। हम अभी घर जा रहे हैं।
सब ठीक है, जान।
डैड को कुछ काम खत्म करना है, इसलिए फ़िलहाल हमारे साथ रहोगी।
ज़ोई, जाकर अपना सामान ले आओ। हम जा रहे हैं।
आप अपने आप को समझते क्या हैं?
तुम यह अकेले नहीं कर सकते और तुम यह जानते हो।
तब क्या होगा जब तुम कई-कई दिनों तक अपनी रेस के लिए गायब हो जाओगे?
हर सप्ताहांत तुम कहीं जा रहे होते हो।
तुम तो उसके जन्म के वक्त भी वहाँ नहीं थे!
तुम उसे कहीं नहीं ले जाओगे।
हे भगवान।
-क्या आप... -मैं ठीक हूँ।
मैंने कहा मैं ठीक हूँ!
डेनी, प्लीज़ उसे यहीं रहने दो।
अभी के लिए। वकील कोई बीच का रास्ता निकाल लेंगे।
ज़ोई!
-तुम्हारे खिलौने लेने वापस आएँगे, ठीक है? -ठीक है।
कार में बैठो, जान।
तुम बहुत बड़ी गलती कर रहे हो!
एन्ज़ो, चलो!
अभी नहीं, एन्ज़ो।
क्या? ठीक है।
समझ नहीं आ रहा था कि क्या चल रहा है। इतना पता था कि उसका ध्यान कहीं और लगाना होगा।
ईव भी यही करती थी जब डेनी परेशान होता था।
ठीक है, पगले कुत्ते।
वह 1989 लक्समबर्ग ग्रैंड प्री रेस थी...
...जिसमें आयरिश ड्राइवर केविन फ़िनर्टी यॉर्क ने जीत हासिल की थी...
...हालांकि उसे आखिरी बीस चक्कर केवल दो गियरों के साथ पूरे करने पड़े थे।
एक असली चैंपियन वह कर सकता है जो एक आम इंसान को नामुमकिन लगता है।
डेनी को बस वह याद रखना था।
मुझसे बात करने का शुक्रिया, मार्क। तुम वह इकलौते वकील हो जिसे मैं जानता हूँ।
और तुम वह इकलौते मेकैनिक हो जिस पर मैं भरोसा करता हूँ।
चिंता मत करो, डेनी।
फ़ोन पर तुमने मुझे जो भी बताया, उसके हिसाब से यह आसान सा केस है।
अभी तुम्हारी बेटी कहाँ है?
वह स्कूल जाना चाहती थी। क्या मुझे उसे घर पर ही रखना चाहिए था?
नहीं, यह ठीक है। तुम उसकी ज़रूरतों का खयाल रख रहे हो।
वे साबित करना चाहते हैं कि तुम एक गैरज़िम्मेदार पिता हो...
...तुम्हारे पेशे के खतरों के कारण।
यह एक बकवास केस है।
पता नहीं उन्होंने यह मुकदमा करने का सोचा भी क्यों।
मैं बिना सुनवाई के फ़ैसले की माँग करूँगा और किस्सा खत्म।
-तुम्हारा मतलब कोई दिक्कत नहीं होगी। -यह वॉशिंगटन है।
यहाँ बच्चे को उसके असली माता-पिता को सौंपा जाता है।
बिना किसी सवाल के।
-हैलो, ऑफ़िसर। -तुम डैनी स्विफ़्ट हो?
देखता हूँ वह पीछे है कि नहीं।
मैं डेनी स्विफ़्ट हूँ।
क्या तुम ज़रा बाहर आ जाओगे?
ठीक है।
हमारे पास तुम्हारी गिरफ़्तारी का वारंट है।
यह कोई मज़ाक है क्या?
अपने हाथ काउंटर पर रखो और पैर फैलाओ।
ठीक है।
कोई बात नहीं, यार।
-बताएँगे कि इसमें कितना वक्त लगेगा? -तुम्हें चुप रहने का अधिकार है...
मुझे अपनी बेटी को स्कूल से लाने जाना है।
-डेनी, मैं उसे स्कूल से ले आऊँगा। -न, मार्क फ़िन को फ़ोन करो। वह संभाल लेगा।
-अपने अधिकार समझ गए? -हाँ, समझ गया।
मार्क फ़िन को फ़ोन करो।
-वहीं रुको। -उसे क्यों गिरफ़्तार कर रहे हो?
इससे पहले मैंने खुद को इतना बेबस बस एक बार पाया था।
जिस दिन ईव जंगल में बेहोश हुई थी।
कल सुबह कॉफ़ी पीने मिलेंगे, ठीक साढ़े आठ बजे।
-तब हम सारे मामले का जायज़ा लेंगे, ठीक है? -ठीक है।
-ज़ोई को स्कूल से लाने की कोशिश की, पर... -उसके नाना-नानी पहले पहुँच गए होंगे।
उन्होंने जान-बूझकर यह समय चुना, यार। चलो।
शुक्रिया, माइक।
धक्का-मुक्की एक छोटा जुर्म है...
...इसलिए जेल होने की संभावना नहीं है।
पर हम दोनों जानते हैं कि असली बात वह नहीं है।
अगर तुम्हें सज़ा मिली तो तुम्हें कस्टडी हरगिज़ नहीं मिलेगी।
अब, इन इल्ज़ामों की वजह से...
...जज ने एक अस्थायी नियंत्रक आदेश दिया है।
इसका मतलब तुम 90 दिन बाद ही ज़ोई से मिल सकते हो।
नहीं।
-नहीं, मैं उससे मिले बिना... -तुम्हें यह करना ही होगा।
ईव के माता-पिता ने तुम्हारे अधिकार खारिज करने का मुकदमा दायर कर दिया है।
मार्क, यह गलत है। उसने मुझे पकड़ा था।
कोई गवाह है?
शायद ट्रिश, पर उस वक्त उसने हमारी ओर पीठ कर रखी थी।
मैं उससे बात कर सकता हूँ।
नहीं, उन दोनों से बात मत करना, सच में।
तुम अपना पूरा केस बिगाड़ दोगे।
अब ज़ोई को तुम्हारे न आने का कारण समझाने के लिए...
...हमने सोचा है कि उससे कहेंगे कि तुम यूरोप में एक टीम के लिए रेसिंग करने गए हो।
मैंने बात करके चिट्ठी लिखने की इजाज़त ले ली है।
नब्बे दिन!
यह नाइंसाफ़ी बर्दाश्त के बाहर था।
पहले, डेनी ने ईव को खो दिया, और अब ज़ोई को भी उससे दूर रखा जा रहा है।
आने वाले हफ़्तों में डेनी बहुत दुखी रहा।
हालाँकि मैं सच में इंसान बनना चाहता हूँ...
...पर कुत्ता होने की एक बात की कमी मुझे ज़रूर खलेगी।
मैं आपसे प्यार करती हूँ डैड मेरे लिए जीत कर आना!
क्या कहते हो, एन्ज़?
यह बात :
एक कुत्ता अपने दिमाग को ठंडा रख सकता है और अपने शरीर को शिथिल कर सकता है।
वह घंटों तक बिना किसी दिक्कत के बैठा रह सकता है।
एक कुत्ता दुनिया की रफ़्तार बदल सकता है, पर इंसान उस रफ़्तार के हिसाब से चलते हैं।
कुत्ते का क्या करना है?
कुत्ता। ज़ोई अपने नाना-नानी से उससे मिलने की ज़िद कर रही है।
बेशक वह एन्ज़ो से मिल सकती है।
उससे कह दो कि वह माइक के घर पर रह रहा है...
और मैं माइक के साथ एन्ज़ो को इस सप्ताहांत वहाँ भेज दूँगा।
ठीक है। मैं कहलवा दूँगा।
शुक्रिया, मार्क।
सुनो, मेरी सेक्रेटरी ने कहा है कि उसने तुम्हें एक बिल भेजा है।
-हाँ, उसका भुगतान मैंने कर दिया। -वह पिछला बिल था।
जानता हूँ कि तुम रेसिंग करने इस राज्य से बाहर नहीं जा सकते।
पर मेरे लोग इस केस पर काम कर रहे हैं... पैरालीगल, कर्मचारी।
हाँ, जानता हूँ, मार्क। मैं भुगतान करने का कोई रास्ता निकाल लूँगा।
यकीन ही नहीं हो रहा था कि हमारी ज़िंदगी ने यह कैसा मोड़ ले लिया था।
यहाँ आओ, एन्ज़!
इसके अंदर आने से पहले इसके पैर साफ़ कर देना।
-नानी ने अभी कालीन साफ़ करवाए हैं। -ठीक है।
हैलो, मेरे एन्ज़ो, तुमसे मिलकर अच्छा लगा...
मुझे डैडी की बहुत याद आती है... और तुम्हें?
ज़िंदगी में पहली बार मैं खुश था कि मैं बोल नहीं सकता।
समझ ही नहीं आता कि इसे क्या जवाब दूँ।
ज़ोई के सो जाने के बाद, मैंने मौके का फ़ायदा उठाकर जुड़वाँ की जासूसी की।
उसने मुझे ज़मीन पर धकेल दिया था।
मेरी एक पसली तक टूट गई।
तुमने देखा था कि क्या हुआ!
वकील ने कहा है कि सारा केस...
...तुम्हारे मेरी गवाही से सहमत होने पर निर्भर करता है।
तुम्हें गवाही देनी होगी।
मेरे अंदर एक अंधेरा फैल रहा था।
इतना याद रखो कि हम यह किसके लिए कर रहे हैं, ठीक है? हमारी नातिन के लिए।
बस यही मायने रखता है।
और मैं अपने कुत्तेपन के हुनर इस्तेमाल करके इंसाफ़ करने से पीछे नहीं रहने वाला था।
क्या?
-तुम्हें मिर्च पसंद है? -मैक्सवेल।
मैं जानता था कि मिर्च मेरे लिए ठीक नहीं, पर मैं फिर भी उसे खा गया।
अच्छी है न?
आखिर मैं एक बेवकूफ़ कुत्ता ही तो हूँ न।
हमने इससे अधिक समय तक बाज़ार में दाम बढते नहीं देखा है।
संभावित विक्रेता पीछे नहीं हटे हैं।
मैं देखता रहा और इंतज़ार करता रहा...
...जब मेरे पेट में एक बदबूदार घुट्टी तैयार हो रही थी।
चलो।
हमें बाहर जाना होगा, चलो।
चलो। जल्दी करो, काम पर लगो, चलो!
चलो, जल्दी चलो, काम पर चलो।
अरे, नहीं।
नहीं!
ट्रिश! नीचे आओ!
इस कुत्ते ने कालीन पर दस्त कर दिए!
बाल्टी कहाँ है?
हे भगवान।
ट्रिश! क्या तुम नीचे आ सकती हो?
अब काम पर लग जाओ, जनाब।
तुम्हारी नज़रें सामने रहनी चाहिए, अगले मोड़ पर नज़र रखने के लिए।
ज़रा एक मिनट रुको, ठीक है?
क्या हुआ? मुझे लगा वे आज रात तक इसे रखने वाले हैं।
जहाँ तक मुझे पता चला है, एन्ज़ो एक अच्छा मेहमान बनकर नहीं रहा।
ठीक है। मेरा काम यहाँ लगभग पूरा हो ही गया है।
सालों बाद ये आँखें एक असली ट्रैक देख रही हैं।
मुझे पता ही नहीं था कि मुझे इसकी कमी इतनी खली थी।
मुझे तो उसके साथ एक असली रेसकार में ड्राइव करने का अपना सपना भी याद आ गया।
ठीक है, क्लास खत्म करते हैं, ट्रैक से हट जाओ!
सब लोग स्टैंड पर जाओ। अभी कोई घर नहीं जाएगा।
सुनो, डेनी, एक मिनट बात कर सकता हूँ?
ज़रा एक पल रुको।
लूका!
-डॉन, कैसे हो? तुमसे मिलकर अच्छा लगा। -मिलकर अच्छा लगा।
यह फ़ेरारी से लूका पैंटोनी हैं। यह इटली से हमसे मिलने आए हैं।
-डेनी स्विफ़्ट। -मिलकर अच्छा लगा।
क्या यह नया मॉडल है?
-हाँ, सीधे फ़ैक्टरी से। -सामने और भी सुंदर लग रही है।
पता है, मैंने तुम्हें एक रेस में देखा था। डेटोना में।
हाँ, वह काफ़ी मुश्किल रेस थी।
लूका चाहते हैं कि तुम इन्हें यह ट्रैक दिखा दो।
जी, जनाब।
वह कौन है?
इटली से फ़ेरारी के ड्राइवर डवलेपमेंट विभाग के प्रमुख।
शायद उसे कार को समझने में एक चक्कर लग जाएगा...
...पर अगली बार उड़ता हुआ जाएगा।
मेरे साथ चलो।
-चलो, एन्ज़। -यहाँ ऊपर, दोस्तो। आ जाओ।
अब देखो। अब तुम्हें एक ज़बरदस्त क्लास मिलेगी।
पर अगर तुममें से किसी ने इस तरह कार चलाई...
...तो इतनी जल्दी अयोग्य घोषित कर दूँगा कि चकरा जाओगे।
डेनी पेशेवर है।
कैसा लगा?
कमाल कर दिया।
तुम इसके काबिल हो भी।
-ठीक है, शो खत्म! -तुम्हें कैसा लगा, यार?
-कल मिलते हैं! -तुम्हें भी फ़ेरारी पसंद है। खूबसूरत है न?
तुम्हें एक नौकरी की पेशकश देना चाहूँगा।
मैं मैरानेलो में काम करता हूँ, जहाँ फ़ैक्टरी का मुख्यालय है...
...और वहाँ एक गज़ब का ट्रैक है।
तुम कारों की जाँच करोगे।
शुक्रिया, मिस्टर पैंटोनी, पर...
...फ़िलहाल हालत कुछ ऐसे हैं कि मैं देश से बाहर नहीं जा सकता।
डॉन ने मुझे तुम्हारी सारी समस्याओं के बारे में बता दिया है।
पर अगर तुम्हारे हालात बदलते हैं...
...तो मेरा फ़ोन नंबर इस कार्ड पर है।
तुमसे मिलकर बहुत खुशी हुई।
शुक्रिया, जनाब।
चलो।
वह इन सालों में तुम्हारे बारे में पूछते रहते थे।
जब बताया कि तुमने ईव के साथ क्या-क्या सहा, वह बोले कि तुम्हें नौकरी देना चाहते हैं।
तुम जैसे अपनी बेटी के लिए लड़ रहे हो, उसके लिए वह तुम्हारा सम्मान करते हैं।
और अगर मैं न जीता तो?
रेस हारना कोई शर्म की बात नहीं है...
...शर्म बस तब आनी चाहिए जब आप रेस हारने के डर से रेस में हिस्सा न लें।
अब अपने छात्रों के पास जाओ और ट्रैक पर लौटो।
वही तुम्हारी सही जगह है।
चलो।
नब्बे दिन का वक्त बहुत लंबा था, मेरे लिए भी।
पर आखिरकार, वे 90 दिन खत्म हुए।
-हैलो। -डैडी!
हैलो।
एन्ज़ो!
-मैं छह बजे तक उसे लेने आ जाऊँगा। -ठीक है।
-खयाल रखना। -शुक्रिया।
-मुझे तुम्हारी बहुत याद आई। -मुझे भी।
चलो। मैंने आज डिनर में कुछ खास बनाया है।
डैडी?
क्या आप जल्द ही वापस यूरोप जाएँगे?
-नहीं, अभी तो नहीं, जान। -याहू।
पर ज़ो, तुम्हें फ़िलहाल नाना-नानी के पास रहना होगा...
...बस कुछ दिनों के लिए, ठीक है?
नहीं, मैं घर आना चाहती हूँ।
मैं जानता हूँ। और मैं भी बिल्कुल यही चाहता हूँ, पर...
...अभी वकीलों को यह फ़ैसला करना होगा कि तुम्हारा कहाँ पर रहना सबसे अच्छा रहेगा।
ठीक है? जब किसी की माँ गुज़र जाती है, तो यह सब भी होता है।
उनसे कह दीजिए। कह दीजिए मैं घर पर आपके और एन्ज़ो के साथ रहना चाहती हूँ।
ठीक है।
मैं उनसे कह दूँगा।
-बाय, डैडी। -बाय, बेटा।
सुनवाई होने तक, वह हर दूसरे सप्ताहांत तुम्हारे साथ रह सकती है।
-उसके बाद... -या तो पूरी कस्टडी मिलेगी या बिल्कुल नहीं।
देखो, डेनी...
...मैं जानता हूँ कि तुम अभी यह नहीं सुनना चाहते...
...पर उनके वकील ने यह साफ़ कह दिया है।
यह मुकदमा, हाथापाई का आरोप, सब कल के कल खारिज हो जाएँगे...
...अगर तुम ज़ोई की कस्टडी उन्हें सौंप दो।
तुम्हें यह समझाना मेरा फ़र्ज़ है कि इसमें हमारा फ़ायदा भी है।
मतलब, तुम उसे कभी भी मिल सकोगे, कई अधिकार होंगे।
ये सब हासिल करना बहुत मुश्किल हो जाएगा...
...अगर तुम हाथापाई के दोषी पाए गए और ज़ोई के नाना-नानी को उसकी कस्टडी मिल गई।
फ़ायदा।
मैं यह नहीं कह रहा कि हम जीत नहीं सकते।
शायद जीत जाएँ।
पर हम हार भी सकते हैं। बुरी तरह।
हम हार नहीं सकते, मार्क।
डेनी, कोई भी हार सकता है। तुम्हें यह बात हर किसी से बेहतर पता होगी।
देखो...
...ज़रा इस बारे में सोचना।
मुझे पता था कि डेनी क्या सोच रहा है।
अगर उसके पास बस एक स्टियरिंग व्हील होता, तो उसके हाथ ऐसे काँपते नहीं।
"बस तुम और मैं, एन्ज़ो।"
वह हमेशा यही कहता था जब हम रात को दौड़ने जाते थे।
चलो, एन्ज़! चलते हैं।
पर उस रात नहीं कहा।
हम साथ थे, फिर भी अकेले थे।
मैंने एक योजना बनानी शुरू की।
हम एक दिन बिना बताए ज़ोई के स्कूल पहुँच जाएँगे...
...और फिर सीधे मॉन्ट्रियल चले जाएँगे, जहाँ हर गर्मी में ग्रैंड प्री रेस होती है।
एन्ज़?
एन्ज़ो, वहीं रुको!
एन्ज़ो, नहीं!
हे भगवान!
-मैंने इसे देखा नहीं! -तुम्हारी गलती नहीं है।
यह मेरी गलती थी। बेवकूफ़।
-क्या यह ठीक है? -इसकी साँसें चल रही हैं।
-मैं कितना बेवकूफ़ हूँ। -इसे तुम्हारी कार में ले चलते हैं।
आपकी कार वहीं जाती है जहाँ आपकी नज़र होती है। मैं यह कैसे भूल गया?
एयरटन सेना को एमोला में नहीं मरना था।
अस्पताल जाते वक्त मैं यही सोच रहा था।
वह 300 किलोमीटर प्रति घंटे की रफ़्तार पर मोड़ में कंक्रीट की दीवार से जा टकराया।
पर वह फिर भी बच जाता अगर सस्पेन्शन का एक छोटा सा टुकड़ा...
...उसके हेल्मेट में न घुस गया होता।
सीव्यू जानवरों का अस्पताल
सीधे पीछे की ओर चले जाइए।
पर मैं सच्चाई जानता हूँ।
सेना उस दिन मारा गया क्योंकि उसके शरीर ने अपना लक्ष्य पूरा कर लिया था।
उसकी रूह ने वह सीख लिया था जो सीखने वह आई थी।
और मैं जानता था कि अगर मैंने भी वह सीख लिया है जो मुझे सीखना था...
...तो मेरा अंत भी आ गया है।
पर ज़ाहिर है कि मेरा काम अभी खत्म नहीं हुआ है।
अंदर काफ़ी ज़्यादा खून बहा है।
और गुर्दे को भी चोट पहुँची है।
यह बहुत खुशकिस्मत है। हालात बहुत बुरे हो सकते थे।
मुझे आपको बताना होगा, मिस्टर स्विफ़्ट। आपका कुत्ता इतना बूढ़ा है...
...कि इस तरह की चोट अक्सर अंत की शुरुआत होती है।
एक्स-रे, बेहोशी और दर्द की दवा और रात की इमरजेंसी की फ़ीस मिलाकर कुल 812 डॉलर हुए।
शुक्रिया।
माफ़ कीजिए, आपका कार्ड काम नहीं कर रहा।
ठीक है... तो मेरा डेबिट कार्ड ले लीजिए।
इसमें पैसे कम हैं।
-कोई दिक्कत है क्या? -मैंने वेतन का चेक आज ही जमा किया, तो...
...शायद खाते में पैसे आने में थोड़ी देर लग रही है।
मेरे पास थोड़े नकद पैसे हैं। मेरे पास...
...300 डॉलर हैं।
मैं कल सुबह होते ही बैंक जाकर बाकी पैसे ला सकता हूँ।
कोई बात नहीं। ऐसा हो जाता है।
तीन सौ डॉलर की रसीद बना दो...
...सूज़न के लिए एक नोट छोड़ देना कि बाकी पैसों का बिल कल सुबह बना दे।
वैसे...
...अगर एतराज़ न हो तो क्या मैं इसमें से 20 डॉलर रख सकता हूँ?
शुक्रिया।
घर जाने के लिए तैयार हो? चलें, यार?
दवाओं के कारण मैं अगले कुछ हफ़्तों तक लगातार सपनों की दुनिया में ही रहा...
...और सच कहूँ तो उससे काफ़ी राहत मिली।
डेनी के चेहरे पर जो भाव देखे थे, कम से कम उससे बच गया।
मैं नहीं बता सकता कि यह सही फ़ैसला है या नहीं।
पर इतना जान लो कि इसमें मैं पूरी तरह तुम्हारे साथ हूँ।
मैं भी।
तुम वही कर रहे हो जो तुम्हें करना होगा। ज़ोई बड़ी होने पर समझ जाएगी।
उससे मिलने का वक्त वैसे ही तय होगा, जैसे हमने बात की थी।
और गर्मियों में तीन हफ़्ते, क्रिसमस में एक हफ़्ता, और अप्रैल की छुट्टियाँ।
-और हाथापाई के आरोप का क्या? -उन्हें तुरंत खारिज कर दिया जाएगा।
जैसा कि मैंने कहा था, डेनी, हमें इससे फ़ायदा ही है।
डर से मेरा दिल मुँह को आ गया।
-मुझे एक पेन चाहिए। -क्या मैं अब भी सपना देख रहा हूँ?
कौन है यह इंसान, यह बहरूपिया? उसने डेनी के साथ क्या किया?
माफ़ करना। बस यही पेन मिला।
और फिर सब समझ में आ गया।
यह डेनी नहीं कर रहा था।
ज़ेबरा कर रहा था।
मैं ज़ोई के खिलौनों को उस शैतान से बचा सकता था...
...पर मैं नाकाम रहा।
मुझे पता था कि मुझे उसे रोकना होगा... पर कैसे?
एन्ज़ो! वे कागज़ात मुझे दो!
यहाँ आओ!
-वह कहाँ चला गया? -खिड़की से बाहर गया!
एन्ज़ो, वे कागज़ात मुझे दो!
यह कोई मज़ाक नहीं है, टोनी। एन्ज़ो, वह वापस दो! नहीं!
मतलब, यह मज़ेदार तो है।
ठीक है, तुमने अपनी बात समझा दी।
उनके वकीलों को फ़ोन करो।
कह दो कि उनसे अदालत में मुलाकात होगी।
इस मामले में मैं एन्ज़ो के साथ हूँ।
-पक्का? -मैंने ईव से वादा किया था।
मैं हार नहीं मानूँगा।
यार, मुझे भी एक कुत्ता चाहिए।
डेनी सब कुछ दाँव पर लगाने को तैयार था। केस हारा तो ज़ोई को खो देगा।
उस सुबह उसकी साँसें मुझे अलग लग रही थीं।
गहरी साँसें ले रहा था, तेज़ी से साँस छोड़ रहा था।
मैं उस आवाज़ से वाकिफ़ था।
रेस से पहले भी वह ऐसे ही साँसें लेता था।
वक्त आ गया, एन्ज़।
टोनी आ गया।
हैलो, यार। यहाँ आने का शुक्रिया।
मैं इसे दुकान पर ले आता, पर आज कल इसकी तबियत ठीक नहीं है।
-हाँ, बेचारा। -एन्ज़, देखो कौन आया है। टोनी आया है!
हैलो, यार, एन्ज़। कैसे हो?
-मेरी शुभकामनाएँ, डेन। -शुक्रिया, यार।
तुम टीवी देखना चाहोगे?
कुत्तों को अदालत के अंदर जाने की इजाज़त नहीं है...
...तो मैं बस सोच ही सकता था कि शहर के उस पार क्या हो रहा होगा।
मैंने अपने दिमाग में सारे दृश्य बना लिए...
...डेनी से हर रात सुनी बातों के हिसाब से...
...और मेरी अपनी ज़्यादा ही नाटकीय सोच से।
-मुझे एतराज़ है, योर ऑनर! -शायद मेरी बढ़ती उम्र के कारण...
...पर मेरी कल्पना बार-बार यहाँ वहाँ भटक रही थी।
नहीं, जनाब, मैंने ऐसा हरगिज़ नहीं किया।
जब तक...
क्या यह संभव है कि आप...
...यह थोड़ी जल्दी कर लो?
योर ऑनर, मुझे एतराज़ है। यह सवाल पूछा और बताया जा चुका है।
कैसे?
-हाँ। -तुम्हें तो यह भी याद नहीं कि हत्या...
मैं आ रहा हूँ।
कुछ हुआ है, यार। तुम साथ चलोगे?
क्या बात है, डेन?
थोड़ी कोशिशों के बाद, मैं आखिरकार समझ गया कि क्या हो रहा है।
तो ईश्वर मेरे साथ रहें।
आज ट्रिश को गवाही देनी थी।
क्या आप अदालत को उस हाथापाई के बारे में बताएँगी?
उस दिन वहीं हुआ था, जो मेरे पति ने बताया।
तो आपने अपनी नज़रों से देखा कि डेनिस स्विफ़्ट ने...
...आपके पति को, जो उससे करीब बीस साल बड़े हैं, ज़मीन पर धकेल दिया...
...जिससे उनकी पसली टूट गई और कलाई भी टूट सकती थी?
हाँ।
शुक्रिया। और कोई सवाल नहीं है।
अब आप जा सकती हैं।
अदालत कुछ देर के लिए स्थगित की जाएगी...
...जब तक मैं सारी गवाहियाँ और सबूत न जाँच लूँ।
मैं नहीं कर सकती।
माफ़ कीजिएगा?
मैं नहीं कर सकती!
मैं यह नहीं कर सकती। मुझे लगा था कि मैं यह कर सकती हूँ, पर मैं...
मैंने कुछ नहीं देखा। मैं बस वही कह रही हूँ जो आपने मुझसे कहने को बोला।
माफ़ कीजिए, पर अब मैं यह नहीं कर सकती।
मैं जानती हूँ कि डेनी ईव को इतना चाहता था कि उसके पिता को चोट नहीं पहुँचा सकता।
एतराज़ है। गवाह अनुमान लगा रही है।
यह आपकी गवाह हैं, वकील साहब।
उन्होंने आरोप खारिज कर दिए।
सब के सब। सब खारिज हो गए।
तुमने कर दिखाया, डेनी। यह किस्सा खत्म हुआ, यार।
उसने कर दिखाया।
डेनी ने जोखिम उठाया था, वह सफल रहा।
अगर एक ड्राइवर में अपने हालात खुद बनाने की हिम्मत हो...
...तो बारिश बस बारिश होती है।
डैडी!
-मुझे आपकी बहुत याद आई! -मुझे भी!
ज़ोई फिर से हमारी हो गई थी।
डेनी ने उसे वापस पा लिया था, और उससे बड़ी जीत कोई नहीं हो सकती।
डेनी, मैं लूका पैंटोनी बोल रहा हूँ, तुमने मुझे फ़ोन किया था।
लूका, हाँ, हैलो।
मुझे वापस फ़ोन करने का शुक्रिया।
मैं आपको बताना चाहता था कि...
...जिन समस्याओं के कारण मैं अमरीका से बाहर नहीं जा सकता था, वे अब सुलझ गई हैं।
मैं एक आलीशान बंगले की छत पर उसकी कल्पना कर रहा था।
तुम्हारी आवाज़ से ही समझ आ रहा है कि फ़ैसला तुम्हारे हक में हुआ है।
जी, जनाब।
और मैं जानना चाहता था कि जिस नौकरी का प्रस्ताव आपने मुझे दिया था...
-...क्या वह अब भी मुझे मिल सकती है? -बिल्कुल।
तो मेरी बेटी और मैं और हमारा कुत्ता एन्ज़ो...
...मैरानेलो में आपके पास आना चाहेंगे।
तुम्हारे कुत्ते का नाम एन्ज़ो है?
हाँ, उसका दिल एक रेसकार ड्राइवर का है।
ठीक है, तो मैं अपने सहायक से कहकर सारा इंतज़ाम करवा देता हूँ।
फ़ेरारी में स्वागत है।
हम जल्द फिर बात करेंगे, डेनी।
बाय।
-यह क्या है, ज़ोई? -वाह!
कमाल की पार्टी है, ये तोहफ़े तो देखो, कमाल है। केक बहुत सुंदर है, डेनी।
"तुम्हें एक परियों सा जन्मदिन मुबारक हो।"
क्या मिला है?
-डैडी, देखिए! -अरे, वाह।
मुझे नहीं...
अगर तुम चाहो कि मैं चली जाऊँ, तो मैं...
-नानी! -हैलो, जान।
मैं इतनी आसानी से माफ़ नहीं करता।
पर डेनी को ज़ोई के बारे में भी सोचना था।
मैंने अकसर लोगों को कहते सुना है कि "बेहतर इंसान बनो।"
नाना!
और मैंने डेनी से बेहतर इंसान नहीं देखा।
पूरे नौ साल।
ठीक है।
-तैयार हो? -एक...
...दो... तीन!
-जन्मदिन मुबारक हो। -शुक्रिया, डैडी।
-अच्छा, तो केक किसे चाहिए? -मुझे!
अच्छा, नानी, आप ज़रा मेरी मदद करेंगी? रसोई से चाकू ले लीजिए।
कभी-कभी लगता है कि मेरी ज़िंदगी बहुत लंबी भी रही और छोटी भी।
लगता है जैसे मैंने एक लंबी ज़िंदगी जी ली।
ओय, एन्ज़!
और फिर भी लगता है जैसे वक्त गुज़रा ही नहीं है।
एन्ज़ो?
मुझे उसकी आवाज़ में झलकती चिंता सुनाई दे रही है।
क्या हुआ, यार?
अरे, एन्ज़।
उससे उसके आज के दिन की गंध आ रही है।
मोटर का तेल और पेट्रोल... और भुनी मुर्गी।
क्या तुम ज़रा उठ सकते हो, यार?
मैंने एक बार टीवी में मंगोलिया के बारे में एक डॉक्युमेंट्री देखी थी।
ठीक है।
मंगोलिया में, जब कोई कुत्ता मरता है...
...उसे पहाड़ के ऊपर दफ़नाया जाता है ताकि लोग उसकी कब्र के ऊपर न चलें।
मैं आ गया, दोस्त। मैं तुम्हारे पास ही हूँ।
कुत्ते का मालिक उसके कान में कहता है कि वह दुआ करता है कि अगले जन्म में...
...वह कुत्ता एक इंसान बनकर लौटे।
कहते हैं हर कुत्ता इंसान बनकर नहीं लौटता। बस वही, जो उसके लिए तैयार होते हैं।
चलो मैं तुम्हें ले चलता हूँ।
मैं तैयार हूँ।
मैं जानता हूँ कि मौत अंत नहीं है।
ईव ने मुझे बताया था। और मुझे उस पर भरोसा है।
जब मैं इस दुनिया में लौटूँगा...
...तो मैं बड़ों जितना समझदार बनकर ही पैदा होऊँगा...
...क्योंकि मैंने सारी तैयारी कर रखी है।
यह लो।
मैं दूसरे इंसानों के साथ घूमूँगा, अपनी छोटी सी चुस्त जीभ से अपने होंठ चाटूँगा...
...और दमदार पकड़ के साथ हाथ मिलाऊँगा।
मेरा प्यारा एन्ज़ो।
और मैं लोगों को वह सब सिखाऊँगा जो मुझे आता है। जो कुछ मैंने सीखा है।
-अब तुम ठीक हो? -मैं ठीक हूँ, डेनी।
मैं ठीक हूँ।
तुम हमेशा मेरे साथ रहे।
तुम हमेशा मेरे एन्ज़ो बने रहे।
जब मैंने पहली बार तुम्हें देखा था, तभी जान गया था कि हमें साथ ही रहना है।
मैं तुमसे प्यार करता हूँ, यार।
आप यहाँ क्या कर रहे हैं?
सोचा कि हम ट्रैक पर चलते हैं। क्योंकि एन्ज़ो को एक सरप्राइज़ देना है।
इसका इंतज़ाम करने का शुक्रिया, डॉन। हम ज़्यादा वक्त नहीं लेंगे।
कोई जल्दी नहीं है। ट्रैक तुम्हारा हुआ।
-मज़े करो। -शुक्रिया, जान।
ज़्यादा टाइट तो नहीं है न? ठीक है।
तैयार हो?
ठीक है।
ड्राइवर, इंजन चालू करो।
मैंने कभी इतना खास महसूस नहीं किया।
तुमने कर दिखाया, यार।
ब्रेक गर्म हो गए, टायर गर्म हो गए। क्यों न अब रफ़्तार बढ़ा दें?
मैं हमेशा-हमेशा के लिए यहीं रहना चाहता हूँ।
हमेशा-हमेशा के लिए इनके साथ रहना चाहता हूँ।
इस बार हम पूरी रफ़्तार पर जाएँगे। तुम ठीक हो न?
काश मैं देख पाता कि मैरानेलो में इनकी ज़िंदगी कैसी होगी।
डेनी फ़ेरारी के लिए एक काबिल ड्राइवर होगा।
इतना काबिल कि एक दिन वे उसे सबमें से चुन लेंगे...
...और अपनी फ़ॉर्म्युला वन टीम में शामिल होने का मौका देंगे।
"आज़माकर देख लो," वह कहेगा। मैं वह देखना चाहूँगा।
एन्ज़ो!
पर हमारी हर ख्वाहिश तो पूरी नहीं हो सकती।
वैसे भी, बेहतरीन ड्राइवर न भविष्य की फ़िक्र करते हैं, न अतीत की।
बेहतरीन ड्राइवर केवल वर्तमान पर ध्यान लगाते हैं।
तुम हमेशा एक अच्छे दोस्त बने रहे।
बहुत अच्छे दोस्त।
जिगरी दोस्त।
यहाँ आओ।
जल्द ही हम घर वापस जाएँगे।
पर फ़िलहाल, मैं बस एक और चक्कर पूरा करना चाहता हूँ।
बस एक और।
मैं फिर से भौंकता हूँ ताकि वह समझ जाए।
और तेज़, डेनी।
मगेलो, इटली आठ साल बाद
डैड!
कुछ लोग आपसे मिलना चाहते हैं।
चलिए भी, वे आपको बहुत चाहते हैं। मुझे लगता है वे आपको बहुत पसंद आएँगे।
जो हुक्म, मेरे आका।
हम आपके सबसे बड़े प्रशंसक हैं। आपकी बेटी ने कहा कि आपको एतराज़ नहीं होगा।
नहीं, बिल्कुल नहीं।
मेरा बेटा, यह हर वक्त आपकी ही बातें करता रहता है।
यह गो-कार्टिंग करता है। उसमें बहुत अच्छा है।
क्या आप इस पर अपना ऑटोग्राफ़ दे देंगे?
कल हम ट्रैक के पास से रेस देखेंगे।
एन्ज़ो?
मेरा नाम एन्ज़ो है।
यह एक चैंपियन बनना चाहता है। आपकी तरह।
आपके बेटे ने मुझे एक पुराने दोस्त की याद दिला दी।
यह मेरा मैरानेलो का फ़ोन नंबर है।
जब आपको लगे कि आपका बेटा तैयार है, तो मुझे फ़ोन कीजिएगा।
इसे सही प्रशिक्षण दिलवाने का सारा इंतज़ाम कर दूँगा।
यह हर वक्त आपके बारे में ही बोलता रहता है।
यह कहता है कि आपसे अच्छा ड्राइवर कोई नहीं है।
आप सेना से भी अच्छे हैं।
इसका दिल एक रेसकार ड्राइवर का है।
चलो।
अनुवादक : शीला सिजिन मैथ्यूज़